Pokyny k vyplneniu odhadu očakávaných výdavkov

1.	Odhady očakávaných výdavkov predkladá certifikačnému orgánu riadiaci orgán zodpovedný za implementáciu daného programu alebo sprostredkovateľský orgán, ktorý má svoju vlastnú platobnú jednotku osobitne za každý program na adresu odhady@mfsr.sk (sprostredkovateľský orgán, ktorý nemá svoju vlastnú platobnú jednotku predkladá čiastkový odhad očakávaných výdavkov za zverené prioritné osi príslušnému riadiacemu orgánu. V prípade, ak je pre príslušný program zriadený sprostredkovateľský orgán, riadiaci orgán je oprávnený vyžiadať si čiastkový odhad sprostredkovateľského orgánu na preverenie).
2.	Termín na predloženie je do 6. kalendárneho dňa nasledujúceho mesiaca po skončení príslušného mesiaca, ku ktorému sa odhad vypracováva. Výnimku tvoria odhady očakávaných výdavkov k 30. júnu roku "n", ktoré sa predkladajú podľa pokynov certifikačného orgánu v súvislosti s predložením podkladov k rozpočtu verejnej správy. Uvedený termín je vždy oznámený riadiacim orgánom osobitne (spravidla okolo 20. júna roku "n") a nahrádza termín na predloženie 6. júla roku "n".
3.	Riadiaci orgán informuje certifikačný orgán, ak odhady očakávaných výdavkov prekročia sumu schváleného rozpočtu na rok "n" alebo informuje a zároveň zdôvodní, ak odhady očakávaných výdavkov prekročia sumu schváleného rozpočtu na rok "n" vrátane sumy finančných prostriedkov viazaných v roku "n-1".
4.	Odhady očakávaných výdavkov sa spracovávajú na celé čísla a uvádzajú sa v EUR.
 
1 Identifikácia programu

5.	Riadok "Názov programu": Uvádza sa názov programu.
6.	Riadok "Riadiaci orgán": Uvádza sa názov riadiaceho orgánu.
7.	Riadok "Odhady k dátumu": Uvádza sa dátum, ku ktorému sa odhady očakávaných výdavkov pripravujú. Predstavuje vždy posledný deň v danom kalendárnom mesiaci. Uvedený dátum je potrebné aktualizovať v tabuľke (napr. 30. 04. 2014).
8.	Riadok "Obdobie odhadov od mesiaca": Uvádza sa obdobie, na ktoré sa odhady pripravujú, t. j. vždy nasledujúci mesiac po dátume, ku ktorému sa odhady očakávaných výdavkov pripravujú (napr. odhady sa pripravujú k 30. aprílu 2014, potom obdobie odhadov nasledujúcich je od 1. mája 2014 do 31. decembra 2014 a nasledujúce roky 2015, 2016 a 2017).

2 Výdavky – plán výdavkov na úrovni platobnej jednotky voči prijímateľom

Predstavuje plán výdavkov za žiadosti o platbu – predfinancovanie, zálohová platba a refundácia.

9.	Stĺpec "Prioritná os": Uvádza sa číslo prioritnej osi. V prípade, ak je prioritná os financovaná z viacerých kategórii regiónov a fondov (v prípade IZM (Iniciatíva pre zamestnanosť mladých)) je potrebné uviesť túto prioritnú os opakovane do riadku s priradením kategórie regiónu a fondu, uvedené platí aj pri financovaní prioritnej osi v prípade použitia zdroja pro-rata.
10.	Stĺpec "Kategória regiónu": V rozbaľovacom zozname vybrať možnosť a to MRR (menej rozvinutý región), VRR (viac rozvinutý región), MRR – zdroj pro-rata (menej rozvinutý región – zdroj pro-rata), VRR – zdroj pro-rata (viac rozvinutý región – zdroj pro-rata) a N / A. V prípade, ak v rozbaľovacom zozname je vybratá možnosť MRR – zdroj pro-rata alebo VRR – zdroj pro-rata, údaj za časť EÚ sa neuvádza. Rozdelenie je potrebné uviesť podľa finančného plánu programu.
11.	Stĺpec "Fond": Uvádza sa skratka príslušného fondu. Fond IZM a pro-rata sa uvádza osobitne.
12.	Stĺpce "Odhady roku "n"": Rozpisujú sa na nasledujúce tri mesiace a zvyšok roku "n" sa rozpisuje na príslušné štvrťroky. Čísla mesiacov a jednotlivé štvrťroky sú preberané automaticky z obdobia odhadov a nie je potrebné ich prepisovať. Ak sa zmení pole "Obdobie odhadov od mesiaca", tak sa nasledujúce mesiace automaticky doplnia.

3 Príjmy – plán predloženia výdavkov certifikačnému orgánu prostredníctvom súhrnných žiadostí o platbu

Predstavuje plán predloženia súhrnných žiadostí o platbu certifikačnému orgánu – zúčtovanie predfinancovania, zúčtovanie zálohovej platby a refundácia.

13.	Stĺpec "Prioritná os": Uvádza sa číslo prioritnej osi. V prípade, ak je prioritná os financovaná z viacerých kategórii regiónov a fondov (v prípade IZM (Iniciatíva pre zamestnanosť mladých)) je potrebné uviesť túto prioritnú os opakovane do riadku s priradením kategórie regiónu a fondu, uvedené platí aj pri financovaní prioritnej osi v prípade použitia zdroja pro-rata.
14.	Stĺpec "Kategória regiónu": V rozbaľovacom zozname vybrať možnosť a to MRR (menej rozvinutý región), VRR (viac rozvinutý región), MRR – zdroj pro-rata (menej rozvinutý región – zdroj pro-rata), VRR – zdroj pro-rata (viac rozvinutý región – zdroj pro-rata) a N / A. V prípade, ak v rozbaľovacom zozname je vybratá možnosť MRR – zdroj pro-rata alebo VRR – zdroj pro-rata, údaj za časť EÚ sa neuvádza. Rozdelenie je potrebné uviesť podľa finančného plánu operačného programu.
15.	Stĺpec "Fond": Uvádza sa skratka príslušného fondu. Fond IZM sa uvádza osobitne.
16.	Stĺpce "Odhady roku "n"": Rozpisujú sa na nasledujúce tri mesiace a zvyšok roku "n" sa rozpisuje na príslušné štvrťroky. Čísla mesiacov a jednotlivé štvrťroky sú preberané automaticky z obdobia odhadov a nie je potrebné ich prepisovať. Ak sa zmení pole "Obdobie odhadov od mesiaca", tak sa nasledujúce mesiace automaticky doplnia.